OpenLLM-France/wikimedia huggingface dataset:
# Nadal Mix 2023

Nadal Mix 2023 és un àlbum recopilatori de nadales en català publicat el 12 de desembre del 2023. Editat per Luup Records i coordinat pel productor Roots, el disc compta amb 17 cançons inèdites interpretades per 33 artistes musicals.
Feia temps que aquesta idea rondava pel cap a Roots, però no es va materialitzar fins al 2023, amb la creació espontània de la cançó nadalenca de 31 FAM, acompanyats per Flashy Ice Cream i Greta Farelo. S'hi van anar afegint artistes consagrats i emergents de la música catalana contemporània, que van treballar tant en col·laboració com en solitari i van confeccionar temes de gèneres i estils diferents. En aquest sentit, alguns van remetre a les nadales clàssiques, mentre que d'altres van dotar el disc de traces de trap i reggaeton.
Es va anunciar la setmana anterior de publicar-lo, però alguns dels músics n'havien compartit avenços prèviament. La creació d'aquesta obra musical suposa la culminació d'un any de creixement de la música urbana catalana. De fet, un dels objectius del projecte és «unir gran part de l'escena jove catalana actual en un disc inèdit».

## Referències

* 1 2 «El 'Nadal Mix' que no sabies que necessitaves». Enderrock, 05-12-2023. [Consulta: 7 desembre 2023].
* ↑ Fortuny, Ignasi. «L’escena urbana catalana publica un peculiar disc de nadales». El Periódico, 05-12-2023. [Consulta: 12 desembre 2023].
* ↑ «The Tyets, Mushkaa, Triquell i més artistes estrenen nadales a ‘Nadal Mix 2023’». VilaWeb, 05-12-2023. [Consulta: 7 desembre 2023].
* 1 2 Mendoza, Irene. «El Roots anuncia ‘Nadal Mix 2023’». El Panorama, 06-12-2023. [Consulta: 7 desembre 2023].
* ↑ Jordà Sánchez, Laia. «"Els nens no esperen els Reis, només esperen els camells": així són les nadales de The Tyets, Mushkaa, 31FAM i molts altres». Time Out Barcelona, 05-12-2023. [Consulta: 7 desembre 2023].
* ↑ «The Tyets, Mushkaa o Figa Flawas, entre els artistes d'un disc de nadales que "serà històric"». CCMA, 05-12-2023. [Consulta: 7 desembre 2023].
# Economia de Malawi

Malawi és un dels països més densament poblats i un dels menys desenvolupats del món, que depèn fonamentalment de l'agricultura. En total té una extensió d'11,8 milions de hectàreas de les quals són cultivables només el 40%. L'agricultura representa el 38% del PIB i el 80% de les exportacions, sobretot tabac i te. Més del 80% de la població viu en el camp. Una cinquena part dels ingressos de l'economia rural es deuen a la cria de bestiar (ovelles, cabres i aus). Existeix una majoria de població que conrea minifundis que ocupen la major part de l'extensió cultivable (4,5 milions d'hectàrees) amb blat de moro i altres tipus de gra en sòls no gaire rics i d'escassa producció.
Es tracta d'una economia de subsistència amb una forta deute extern fruit de l'alta dependència de productes de l'exterior -inclosos productes alimentosos- i la seva escassa capacitat d'entaular relacions comercials favorables. Des de 1992 fins a 2005, la renda per capita ha anat decreixent, amb recuperació des del 2006 fins al 2008.

## Referències

* ↑ CIA. «The World Factbook». Arxivat de l'original el 2020-04-24. [Consulta: 18 març 2017].
# Oviraptorosaures

Els oviraptorosaures (Oviraptorosauria, 'llangardaixos lladres d'ous') són un grup de dinosaures maniraptors emplomats que visqueren al període Cretaci en el que avui en dia és Àsia i Nord-amèrica.

## Classificació
### Taxonomia

* Infraordre Oviraptorosauria
** Incisivosaurus
** Protarchaeopteryx
** Superfamília Caenagnathoidea
*** Caenagnathasia
*** Caenagnathus
*** Microvenator
*** Nomingia
*** Família Avimimidae
**** Avimimus
*** Família Caudipteridae
**** Caudipteryx
**** Similicaudipteryx
*** Família Oviraptoridae
**** Banji
**** Chirostenotes
**** Citipati
**** Elmisaurus
**** Gigantoraptor
**** Hagryphus
**** Luoyanggia
**** Rinchenia
**** Shixinggia
**** Subfamília Ingeniinae
***** Conchoraptor
***** Heyuannia
***** "Ingenia"
***** Khaan
***** Machairasaurus
***** Nemegtomaia
**** Subfamíia Oviraptorinae
***** Oviraptor

### Filogènia

El cladograma segueix l'anàlisi de Phil Senter, 2007.
| Oviraptorosauria | unnamed Incisivosaurus Protarchaeopteryx Caenagnathoidea Avimimus Caenagnathus unnamed Caudipteryx Microvenator Oviraptoridae Oviraptor unnamed IGM 100/42 Rinchenia unnamed Citipati unnamed Chirostenotes Elmisaurus Hagryphus Ingeniinae unnamed Ingenia Heyuannia unnamed Conchoraptor Khaan |

## Referències

* ↑ Senter, P. (2007). "A new look at the phylogeny of Coelurosauria (Dinosauria: Theropoda)". Journal of Systematic Palaeontology, (doi:10.1017/S1477201907002143).
# Gai Calvisi Sabí (cònsol 39 aC)

Gai Calvisi Sabí (en llatí Caius Calvisius Sabinus) va ser un magistrat romà del segle i aC.
Va ser un dels llegats de Juli Cèsar a la Segona guerra civil. Cèsar el va enviar a Etòlia l'any 48 aC i es va apoderar de tot el país. Appià esmenta que fou derrotat per Metel Escipió a Macedònia, però el mateix Cèsar no en fa cap referència.
L'any 45 aC va rebre de Cèsar la província d'Àfrica. El 44 aC va ser pretor i Marc Antoni li va concedir altre cop el govern d'Àfrica on no va arribar a tornar, ja que després de l'afer de Mutina, on Marc Antoni es va enfrontar a Dècim Juni Brut Albí el senat va revocar l'orde i va nomenar Quint Cornifici.
El 39 aC va ser cònsol amb Luci Marci Censorí i a l'any següent va dirigir la flota d'Octavi (August) en la guerra amb Sext Pompeu i unit a Menes que havia desertat de Sext, va fer la guerra contra Menècrates, el principal almirall pompeià, i va ser derrotat a Cumes. Menes es va tornar a passar a Pompeu l'any 36 aC i Sabí va perdre el comandament per no haver vigilat i controlat al desertor (aquesta raó fou l'oficial però probablement Octavi August volia donar la direcció de la guerra al seu amic Agripa).
No devia perdre la confiança d'Octavi, ja que Sabí va rebre d'ell l'encàrrec de combatre a les bandes de lladres d'Itàlia. Poc abans de la batalla d'Àccium encara se'l menciona com a amic i lleial a Octavi.

## Referències

* ↑ [https://quod.lib.umich.edu/m/moa/acl3129.0003.001/697?page=root;rgn=full+text;size=100;view=image;q1=SabinusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 689. ]
# Maria Dolores Rodríguez Giménez

Maria Dolores Rodríguez Giménez, coneguda esportivament com Loli Rodríguez (Barcelona, 15 de març de 1965) és una exfutbolista catalana.
Defensa central, s'incorporà al llavors Penya Femenina Barcelonista el 1980, després de la crida que feu el l'entitat blaugrana per trobar noves futbolistes. Hi disputà diversos tornejos oficiosos i, amb la integració de l'equip dins la Federació Catalana de Futbol la temporada 1980-81, participà a les primeres competicions oficials, la Lliga catalana i la Copa Generalitat. En l'àmbit estatal, finalitzà en tercera posició al primer Campionat de futbol femení oficiós disputat el 1981, precedent de l'actual Copa de la Reina. Jugà també amb la selecció catalana. Després de tres temporades. abandonà el futbol per motius laborals.

## Referències

* ↑ Burgos, Jesús. «Loli Rodríguez, la pionera blaugrana del futbol femení dels anys vuitanta». Diari de Barcelona, 04-08-2020. [Consulta: 13 desembre 2023].
* ↑ Tomás Belenguer, 2021, p. 85-94.
* ↑ Tomás Belenguer, 2021, p. 342.

## Bibliografia

* Tomás Belenguer, Manuel. Barça femení : història des dels orígens fins al triplet. Barcelona: Editorial Base, 2021. ISBN 9788419007001.

## Enllaços externs

* Fitxa de Maria Dolores Rodríguez Giménez - Agrupació Jugadors FC Barcelona
# Ballad of Heroes

Ballad of Heroes, op. 14, per a tenor (soprano), cor i orquestra fou composta per Benjamin Britten el 1939 sobre un text de W. H. Auden i Randall Swingler. Va ser estrenada el 5 d'abril de 1939 al Queen's Hall de Londres per al Festival of Music For The People, on va ser dirigida pel compositor Constant Lambert amb l'Orquestra Simfònica de Londres. Dura uns 18 minuts i el va dedicar a Montagu Slater i la seva muller Enid.

## Seccions

* Funeral march (Randall Swingler)
* Scherzo – Dance of Death (W.H. Auden)
* Recitative and Choral (Randall Swingler i W.H. Auden)

## Referències

* ↑ «Informació de l'obra» (en anglès). Diesis & Bemolle. [Consulta: 18 agost 2018].
* ↑ Hogwood, Ben. «Informació de l'obra» (en anglès). Good Morning Britten. [Consulta: 18 agost 2018].
# Brachygobius xanthozonus

Brachygobius xanthozonus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,8 cm de longitud total.

## Hàbitat

És un peix de clima tropical (25 °C-30 °C) i demersal.

## Distribució geogràfica

Es troba a Àsia: Java, Sumatra i Borneo.

## Observacions

És inofensiu per als humans.

## Referències

* ↑ «Brachygobius xanthozonus». Catalogue of Life. (anglès) (anglès)
* 1 2 3 4 FishBase (anglès)

## Enllaços externs

* AQUATAB
# Entomoftoromicots

Els entomoftoromicots (Entomophthoromycota) són una divisió o fílum del regne dels fongs (Fungi).

## Taxonomia

El fílum Entomophthoromycota, inclou dues classes:
* Classe Neozygitomycetes
** Ordre Neozygitales
* Classe Entomophthoromycetes
** Ordre Entomophthorales

## Referències

* 1 2 Hyde, K.D. 2024. The 2024 Outline of Fungi and fungus-like taxa. Mycosphere, 15(1): 5146–6239, Doi 10.5943/mycosphere/15/1/25, ISSN 2077 7019. Versió web.
# Personificació

La personificació o prosopopeia és una figura retòrica que consisteix a atribuir qualitats humanes a éssers no racionals, objectes, fenòmens naturals, etc.

## Exemples literaris

   Escolta, Espanya, -la veu d'un fill
   que et parla en una llengua –no castellana;
   parlo en la llengua –que m'ha donat
   la terra aspra:
   en aquesta llengua –pocs t'han parlat;
   en l'altra, massa.
   Joan Maragall, de l'Oda a Espanya
   La gent del pla diu que a posta
   de sol el vent s'agenolla
   (Blai Bonet. JFP)

## Exemples del llenguatge publicitari

| « | Beu-te´m. | » |
| — Anunci de Coca-cola |||

## Referències

* ↑ «prosopopeia | enciclopèdia.cat». [Consulta: 11 gener 2018].
* ↑ «Definició de personificació, significat de personificació en català». [Consulta: 11 gener 2018].
* ↑ «personificació | enciclopèdia.cat». [Consulta: 11 gener 2018].
Viccionari
# Satèl·lit d'observació terrestre

Els satèl·lits d'observació terrestre són satèl·lits artificials dissenyats per observar la Terra des d'una òrbita. Són similars als satèl·lits espies, però dissenyats específicament per a aplicacions no militars com a control del medi ambient, meteorologia, cartografia, etc.

## Funcionament

Els satèl·lits d'observació de la terra es divideixen, segons la seva òrbita, en satèl·lits d'òrbita baixa (LEO) i satèl·lits d'òrbita geoestacionària (GEO).
* Els LEOs varien en un rang de típicament, 200-1200 km sobre la superfície terrestre, cosa que significa que tenen períodes compresos entre 90 minuts i 5 hores i, per tant, són excel·lents candidats per realitzar exploracions exhaustives de la superfície terrestre (detecció d'incendis, determinació de la biomassa, estudi de la capa d'ozó, etc.). Ex: TRMM, SMOS, SSMI, CryoSat, entre d'altes.
* Els GEOs tenen una òrbita fixa a 35.875 km de distància, en òrbita equatorial (cosa que significa que queden en direcció sud per als habitants de l'hemisferi nord, en direcció nord per als habitants de l'hemisferi sud i justament a sobre dels habitants de l'equador). A més, per les característiques de l'òrbita geoestacionària, sempre romanen fixos en el mateix punt. Són excel·lents per a estudis de meteorologia (Meteosat).
Els instruments d'observació depenen de l'objecte de l'estudi; i varien des de l'observació en l'espectre visible, les microones, etc.
La majoria de satèl·lits es limiten a ser instruments passius, és a dir, recullen la radiació ja present, principalment en l'espectre visible. Aquests satèl·lits van equipats amb lents similars a les d'un telescopi terrestre, una càmera CCD, etc.

### Casos especials

* Radiometria
* SAR
* LIDAR

### Satèl·lits i els seus usos en l'observació de la Terra

| Satèl·lit | Agència | Òrbita | Ús |
| Landsat | NASA | LEO | Informació geogràfica |
| Meteosat | ESA | GEO | Meteorologia |
| GOES | United States National Weather Service | GEO | Meteorologia |
| SPOT | CNES | LEO | Diversos usos |
| RapidEye | RapidEye AG Arxivat 2008-08-01 a Wayback Machine. | LEO | Informació geogràfica |

## Notes

* ↑ Centre National des Etudes Spatiales
* ↑ Actualment hi ha diversos satèl·lits de la sèrie SPOT a funcionament. El seu ús està orientat a cartografia, defensa, agricultura, estudi de la desforestació, geologia ...

## Vegeu també

* Satèl·lit artificial
# Juangs

Els juangs són una ètnia d'Orissa, Índia, una de les més primitives. Vivien principalment al que fou l'estat de Keunjhar i eren 4.592 el 1872, i a l'estat de Dhenkanal on eren 4.120; també n'hi havia a Pal Lahara (367), Hindol (290) i Banki (altres 290) el que donava una població de 9.398 el 1872.
Es creu que els juangs foren expulsats dels seus assentaments a les valls fèrtils pels bhuiyes. Segurament foren els primers pobladors de la regió encara que els bhuiyes també s'atribueixen aquesta condició. El seu establiment principal era a Gonasika, a 21° 30′ N, 85° 37′ E﻿ / ﻿21.500°N,85.617°E﻿ / 21.500; 85.617.
Els juangs ocupen les terres muntanyoses i les seves costums són sensiblement més primitives amb gran utilització de la pedra i d'objectes primitius, que avui dia ja no fabriquen per haver oblidat com es feia.
A la principal vila, Gonaiska, hi havia unes 25 cases de juangs, sent extremament petites (2 x 2,5 metres) i baixes de sostre; encara l'interior està repartit en un magatzem i una sala per altres afers domèstics (menjar, dormir els caps de família, cuinar); els fill tenien cases annexes separades. El seu sistema tradicional de cultiu, ja desaparegut, consistia a cremar una zona de jungla, i cultivar-la per un temps, però de fet els seus cultius eren minses fins modernament, ja que vivien de les arrels i fruites; als sobirans feudals no els pagaven tribut però estaven obligats a fer alguns serveis.
Es van aficionar a l'alcohol i l'havien de comprar perquè no el sabien fabricar. Els juangs anaven despullats (les dones portaven algunes cadenes de grans amb algunes fulles) encara que avui dia els homes porten (per imposició britànica) una mena de pantalons amples de cotó (no dotis) i les dones vestits com altres índies tot i que la seva tradició els imposava anar despullades o amb vestits de fulles com la seva deessa tutelar, no acceptant les ordes britàniques fins a l'inici del segle xx. Les noies joves es tatuen la cara i les dones en general duien molts collarets i adorns a orelles, i altres llocs.
L'altura mitjana dels homes es baixa (per sota d'1,5 metres els homes i 1,40 les dones). El seu llenguatge no coneix les paraules "Deu", "Infern" i "Cel". El seu sacerdot principal és anomenat Nagam; celebraven matrimonis simples, i la poligàmia encara que cada cop menys; estan dividits en tribus i eren exogàmics; els seus morts són cremats però no adorats o reverenciats.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cleithracara maronii

Cleithracara maronii és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 7,1 cm de longitud total.

## Reproducció

Els pares fresen al voltant de 400 ous damunt una pedra plana i els protegeixen.

## Alimentació

Menja cucs, crustacis i insectes.

## Hàbitat

Viu en zones de clima tropical entre 22 °C-25 °C de temperatura.

## Distribució geogràfica

Es troba a Sud-amèrica: illa de Trinitat, delta del riu Orinoco i els rius compresos entre el riu Barima (Guaiana) i el riu Ouanary (Guaiana Francesa).

## Referències

* ↑ «Cleithracara maronii». Catalogue of Life. (anglès)
* 1 2 «Cleithracara maronii» (en anglès). FishBase. Froese, Rainer; Pauly, Daniel (editors).
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Keith, P., P.-Y. Le Bail i P. Planquette, 2000. Atlas des poissons d'eau douce de Guyane (tom 2, fascicle I). Publications scientifiques du Muséum national d'Histoire naturelle, París, França: 286 p.
* ↑ Mills, D. i G. Vevers, 1989. The Tetra encyclopedia of freshwater tropical aquarium fishes. Tetra Press, Nova Jersey, Estats Units. 208 p.
* ↑ Riehl, R. i H.A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
* ↑ Kenny, J.S., 1995. Views from the bridge: a memoir on the freshwater fishes of Trinidad. Julian S. Kenny, Maracas, St. Joseph, Trinitat i Tobago. 98 p.
* ↑ Boujard, T., M. Pascal, F.J. Meunier i P.-Y. Le Bail, 1997. Poissons de Guyane. Guide écologique de l'Approuague et de la réserve des Nouragues. Institut National de la Recherche Agronomique, París. 219 p.

## Enllaços externs

* AQUATAB (anglès)
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Consonància

En música, la consonància és la qualitat sonora d'un interval o d'un acord que produeix un efecte de repòs o d'afirmació a causa de la fusió dels sons que el constitueixen.
El terme consonància (del llatí comsonare=consonància) s'aplica a una harmonia, acord, o interval considerat com estable, en contraposició a la dissonància (del llatí dissonare=dissonància) que es considera inestable (o temporal, transitori).
En la música tonal es consideren intervals consonants l'octava, la quinta i la quarta justes, i també les terceres i les sextes majors i menors. Els acords consonants són l'acord major i l'acord menor.
# Peresosos gegants

Els peresosos gegants són un grup divers de peresosos extints del superordre dels xenartres. Els supervivents més recents visqueren a les Antilles, on s'ha suggerit que podrien haver sobreviscut fins a l'any 1500; tanmateix, la data de radiocarboni AMS més recent coneguda és de fa 4.190 anys, calibrada a aproximadament fa 4.700 anys, de Megalocnus (Cuba). S'havien extingit al continent de Nord-amèrica i Sud-amèrica des de feia 10.000 anys o més. A vegades es fa servir el terme «peresós terrestre» per referir-se als peresosos extints a causa de la gran mida de les primeres formes descobertes, en contraposició als «peresosos arborícoles» d'avui en dia. Tanmateix, es tracta d'una convenció històrica i això no significa que tots els peresosos extints fossin terrestres.
Inclou gèneres coneguts, com el megateri o Megalonyx.

## Referències

* ↑ R.M. Nowak (1999)
* ↑ MacPhee, R. D. E.; Iturralde-Vinent, M. A.; Vázquez, O. J. «Prehistoric Sloth Extinctions in Cuba: Implications of a New "Last" Appearance Date». Caribbean Journal of Science. College of Arts and Sciences, Universitat de Puerto Rico, 43, 1, 6-2007, pàg. 94–98. Arxivat de l'original el 2011-07-20 [Consulta: 11 maig 2009].
* ↑ Fiedal, Stuart. American Megafaunal Extinctions at the End of the Pleistocene. Springer, 2009, p. 21-37. DOI 10.1007/978-1-4020-8793-6_2. ISBN 978-1-4020-8792-9. «Sudden Deaths: The Chronology of Terminal Pleistocene Megafaunal Extinction» «Còpia arxivada». Arxivat de l'original el 2012-12-05. [Consulta: 15 gener 2010].
* ↑ J.L. White (1993)
# Jeremias Nyangoen

Jeremias Nyangoen (Pontianak 29 de juny de 1969) és un actor indonesi que és més conegut pel seu paper de Sumanto a la pel·lícula Kanibal - Sumanto el 2004. Perempuan Berkelamin Darah (Women from Rote Island), pel·lícula del seu debut com a director, va aconseguir guanyar-li la Copa Citra de 2023 i una menció especial a la secció NETPAC de l’11è Asian Film Festival Barcelona

## Filmografia
### Cinema
#### Com actor

| Any | Títol | Paper |
| 1998 | Kuldesak | Venedor d’aspiradores |
| 2002 | Beth | |
| 2004 | Kanibal - Sumanto | Sumanto |
| 2004 | Ketika | Pak Gregi |

#### Com a cineasta

| Any | Títol | Paper |
| 2006 | Denias, Senandung di Atas Awan | Guionista |
| 2007 | Sang Dewi | Producter |
| 2007 | Sang Dewi | Guionista |
| 2011 | Serdadu Kumbang | Guionista |
| 2019 | Rumah Merah Putih | Guionista |
| 2023 | Perempuan Berkelamin Darah | Director i guionista |

## Premis i nominacions

| Any | Premi | Categoria | Obra nominada | Resultat |
| 2004 | MTV Indonesia Movie Awards | 'Acto favorit | Kanibal - Sumanto | Nominat |
| 2006 | Festival Film Indonesia | [Millor guió original (compartit amb Masree Ruliat, Monty Tiwa i John de Rantau) | Denias, Senandung di Atas Awan | Guanyador |
| 2023 | Festival Film Indonesia | Millor director | Women from Rote Island | Guanyador |
| 2023 | Festival Film Indonesia | Millor guió original | Women from Rote Island | Guanyador |

## Referències

* ↑ «Jeremias Nyangoen Senang Perankan Karakter Sumanto». KapanLagi.com.
* ↑ «Women from Rote Island Film Terbaik FFI 2023». Media Indonesia.
* ↑ El Asian Film Festival Barcelona premia a 'Evil does not exist' como mejor película, Europa Press, 6 de novembre de 2023
# Numerals Kàktovik

El numerals Kàktovik o numerals Inupiaq Kàktovik són un sistema de base-20 creat pels inupiat. Són visualment icònics, amb formes d'allò que representa el seu valor.
Valors decimals dels numerals Kàktovik :
| n | n×20$^3$ | n×20² | n×20¹ | n×20$^0$ | n×20$^{−1}$ | n×20$^{−2}$ | n×20$^{−3}$ |
| 1 | , 8.000 | 400 | 20 | 1 | . 0,05 | . 0,0025 | . 0.000125 |
| 2 | , 16.000 | 800 | 40 | 2 | . 0,1 | . 0,005 | . 0.00025 |
| 3 | , 24.000 | 1.200 | 60 | 3 | . 0,15 | . 0,0075 | . 0.000375 |
| 4 | , 32.000 | 1.600 | 80 | 4 | . 0,2 | . 0,01 | . 0.0005 |
| 5 | , 40.000 | 2.000 | 100 | 5 | . 0,25 | . 0,0125 | . 0.000625 |
| 6 | , 48.000 | 2.400 | 120 | 6 | . 0,3 | . 0,015 | . 0.00075 |
| 7 | , 56.000 | 2.800 | 140 | 7 | . 0,35 | . 0,0175 | . 0.000875 |
| 8 | , 64.000 | 3.200 | 160 | 8 | . 0,4 | . 0,02 | . 0,001 |
| 9 | , 72.000 | 3.600 | 180 | 9 | . 0,45 | . 0,0225 | . 0.001125 |
| 10 | , 80.000 | 4.000 | 200 | 10 | . 0,5 | . 0,025 | . 0.00125 |
| 11 | , 88.000 | 4.400 | 220 | 11 | . 0,55 | . 0,0275 | . 0.001375 |
| 12 | , 96.000 | 4.800 | 240 | 12 | . 0,6 | . 0,03 | . 0.0015 |
| 13 | , 104.000 | 5.200 | 260 | 13 | . 0,65 | . 0,0325 | . 0.001625 |
| 14 | , 112.000 | 5.600 | 280 | 14 | . 0,7 | . 0,035 | . 0.00175 |
| 15 | , 120.000 | 6.000 | 300 | 15 | . 0,75 | . 0,0375 | . 0.001875 |
| 16 | , 128.000 | 6.400 | 320 | 16 | . 0,8 | . 0,04 | . 0,002 |
| 17 | , 136.000 | 6.800 | 340 | 17 | . 0,85 | . 0,0425 | . 0.002125 |
| 18 | , 144.000 | 7.200 | 360 | 18 | . 0,9 | . 0,045 | . 0.00225 |
| 19 | , 152.000 | 7.600 | 380 | 19 | . 0,95 | . 0,0475 | . 0.002375 |

## Unicode

Numerals Kàktovik :
| | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1D2Cx | 𝋀 | 𝋁 | 𝋂 | 𝋃 | 𝋄 | 𝋅 | 𝋆 | 𝋇 | 𝋈 | 𝋉 | 𝋊 | 𝋋 | 𝋌 | 𝋍 | 𝋎 | 𝋏 |
| U+1D2Dx | 𝋐 | 𝋑 | 𝋒 | 𝋓 |

## Enllaços externs

* Tipus de lletra Kaktovik gratuït, basat en Bartley (1997)

## Referències

* ↑ Edna Ahgeak MacLean (2012) Iñupiatun Uqaluit Taniktun Sivunniuġutiŋit: North Slope Iñupiaq to English Dictionary